МТГ Делфин, Люрсен и Финкантиери са подали оферта за построяването на два български патрулни кораба

МТГ Делфин, Люрсен и Финкантиери са подали оферта за построяването на два български патрулни кораба

СОФИЯ, България (BulgarianMilitary.com) – Както преди седмица прогнозирахме, очаквано и вече официално, три фирми са подали своите ценови оферти за построяването на два патрулни кораба, нужни на българския флот, научи BulgarianMilitary.com.

Това са българската фирма МТГ Делфин базирана във Варна, италианската корабостроителница Финкантиери и германската корабостроителница Люрсен.

Проекта за предоставяне на два български патрулни кораба е на стойност близо от 1 млрд. лева и е по дългосрочна програма за модернизиране на българската армия, разработен от Министерството на отбраната, чрез три големи проекта – нови патрулни кораби, нова бронирана техника, и нови изтребители.

Прочети още: МТГ-Делфин успешно достави новопостроен транспортен еко танкер за Rubis Eastern Caribbean

BulgarianMilitary.com припомня, че реално събирането на оферти за българските кораби се провежда за втори път, тъй като в края на 2017 година избраният тогава победител – МТГ Делфин отказа да подпише договора с държавата, поради намалената финансова стойност. Това твърдение идва, като официален коментар от Министерството на отбраната, но не и като такъв от българското дружество.

Правителството нееднократно е споделяло желанието си този проект да бъде реализиран от българско дружество. МТГ Делфин е може би единственото българско дружество, което наистина може да го реализира, тъй като също като своите западни конкуренти е специализирано в производството на бойни и военни кораби. В предишното издание на проекта, варненското дружество участва в консорциум с Thales, Diehl Defence, Leonardo, MBDA и Rheinmetall. BulgarianMilitary.com не може да потвърди дали МТГ Делфин участва по същия начин и сега.

Проекта предвижда, първият патрулен кораб да бъде пуснат по вода в края на 2023 година, а вторият в края на 2024 г.

Министерството на отбраната е поискало по този проект ценови оферти от общо осем фирми. Той предвижда два варианта – закупуване на нов отбранителен продукт, или производство по лиценз.

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com

Редакционен екип

Източник: Агенция Фокус, Mediapool